Muzeul Național Militar "Regele Ferdinand I" din București, printre cele mai bine cotate din Europa.
Muzeul a fost înființat sub semnătura Regelui Ferdinand I, în decembrie 1923. Sunt secțiuni care amintesc despre Marea Unire și războaiele purtate de români. În ceea ce privește colecția sa, muzeul bucureștean este al doilea la nivel european, după Musée de l’Armée, din Paris.
Muzeul Național Militar din București a fost înființat sub semnătura Regelui Ferdinand I, în decembrie 1923. Poate fi încadrat și ca un muzeu de istorie al României, pentru că expune obiecte din Paleolitic, până în zilele noastre.Bineînțeles, accentul se pune pe istoria militară a țării noastre. Se pot vizita secțiuni care amintesc despre războaiele purtate de români, Marea Unire sau tehnică militară modernă. Și dacă tot am vorbit de colecții, muzeul este al doilea din Europa, după Musée de l’Armée, din Paris."Noi ca instituție de cultură a MAPN și ca instituție de prim rang în prezentarea istoriei militare românești avem dedicat un sector întreg Primului Război Mondial, momentului 1918 și bineînțeles perioadele ulterioare, culminând cu încoronarea de la Alba Iulia din 1922", a declarat Emil Boboescu, muzeograf la "Muzeul Național Militar".